Olcsó a patika
A jövő január 1-jén életbe lépő gyógyszerész-
szabvány szerint a gyógyszerek ára lejjebb fog 
szállani.

Ki ír ma már szerelmes verset?...
El, Irma, Margit, Katika!...
Ha mindjárt a rím kedvéért is:
Mai tárgyam a patika.
A patikáról annyi búsat,
Annyi siralmast mondanak,
A patikáról víg dalt írni
Száz évben egyszer tán szabad.

A patika népkonyha-féle;
Egész világnak kosztot ád.
S aki e kosztot ki nem bírja,
Egy más csillagba megy tovább.
A patika egy Erisz-alma,
Melyért sokan versengenek
S hogyha nem is bájos istennő!
Nyertes köztük csak egy lehet.

A patika... no, de ismerjük
─ Sajnos ─ mind jól a patikát,
Melyben most már olcsóbban kapjuk,
Mi drága volt és delikát.
Lám, győzött a demokratizmus
Ántipirin-en éter-en:
Szegénynek és gazdagnak nyitva
Ily előkelő étterem!...
Versek